Hoe sal Wallis teen die Bokke vaar?Wallis het Saterdag na tien droë jare en 13 wedstryde uiteindelik weer teen die Wallabies gewen, maar hul afrigter Warren Gatland sal bekommerd oor sy span wees. Die telling was 9-6 sonder ŉ enkele drie in die wedstryd waar die twee spanne deurgaans probeer hardloop het. Die verdediging was egter goed, en die verbeelding en lynbreekvermoë aan albei kante maar eina behalwe miskien Kurtley Beale en Israel Folau vir die Wallabies. Daar is dus min eise aan die Drake se verdediging gestel, maar Wallis was miskien net-net beter daaraan toe in die skrums. ♦ Dit was nie ŉ wedstryd wat lank onthou sal word nie, en Wallis het ŉ paar vrae waarvoor Gatland antwoorde sal soek voordat hulle oor twee weke teen die Springbokke speel. Wat seker is, is dat Wallis nie, op Saterdag geoordeel, noodwendig teen Suid-Afrika sal wen nie. Die Bokke sal veral vir die losmanne van Wallis, Justin Tipuric wat oral by was en David Pocock-hulle besig gehou het, en die agsteman Ross Moriarty, moet lig loop. Hulle het ook tuisveldvoordeel en die wete dat hulle drie van die laaste vier wedstryde teen die Bokke gewen het. Puntemakers ‒ Wallis 9 (3): Strafdoele: Leigh Halfpenny (2), Dan Biggar. Australië 6 (3): Strafdoele: Bernard Foley, Mat Toomua.